ร้านนี้เมนูเหมือนกับร้านแถวปทุมธานี น่าจะเจ้าของเดียวกันแต่ฝีมือตกลงไปเยอะ ยำเนื้อขุนอินทร์ เหนียวมาก ไม่นุ่มเหมือนเคย ส่วนกุ้งเผา ทำออกมาได้สุกเกินไป แถมเอามันมาหยอดทีหลังแทนที่จะเผาไปพร้อมตัวกุ้งตั้งแต่แรก ส่วนกุ้งเผาขนาด 6 ขีดขึ้นไปมีจำนวนจำกัดในแต่ละวันต้องโทรจองถ้าอยากทานหรือรีบมาทานเร็วๆ กุ้งเผาตัวใหญ่จะเผามาดีกว่าขนาด 3 ตัว/โล

ส่วนเมนูที่ทานแต่ละรอบไม่เคยเหมือนกันซักครั้งคือ กุ้งทอดเกลือ ครั้งแรกทำออกมาเหมือนกุ้งทอดกระเทียม รอบสอง ได้มาเป็นกุ้งทอดเกลือราดมันกุ้งหน้าตาเหมือนฉู่ฉี่ รอบสามเป็นกุ้งทอดเกลือแบบดั้งเดิม แต่เนื้อสุกเกิน อาหารไทยโดยส่วนใหญ่ รสจัดจ้านแต่ต้องลุ้นว่าจะได้กินแบบเดิมมั๊ย

โดยรวมร้านนี้บรรยากาศดี วิวสะพานข้ามแม่น้ำเจ้าพระยา มีฝีมือในการทำอาหารไทยที่หาทานยากแต่รสชาติไม่ค่อยคงที่ ถ้าสามารถเผากุ้งแบบดั้งเดิมได้โดยไม่ตักมันกุ้งมารวมๆ กันจะดีกว่านี้มาก